Hjalmar Broch
Store norske leksikon,Biologi,Vitenskapsgrener i biologien,Biologer,Zoologer
Hjalmar Broch var en norsk zoolog. Han var bror av Olaf Broch. Han var en pioner i arbeidet med naturfredning.
Utdanning og karriere Han ble dr.philos. i 1910. Fra 1920 var han dosent i zoologi ved Universitetet i Oslo og bestyrer av den biologiske stasjonen i Drøbak. Han var professor i zoologi ved Universitetet i Oslo i 1937–1952.Broch organiserte i 1931 et biologisk-oseanografisk institutt i Split i Kroatia. Han var formann i Landsforbundet for naturvern i Norge i 1916–1920 og 1952–1954 og i Foreningen til fremme av fiskeriet i Oslofjorden innenfor Drøbak fra 1932. Studier og publikasjoner Hans viktigste studiefelt de seneste årene var lavere sjødyrs systematikk, spesielt hos hydroider, hydrokoraller og cirripedier. Broch utga viktige fiskeribiologiske arbeider, særlig om silda. Ved siden av en stor vitenskapelig produksjon, skrev han en rekke populærvitenskapelige artikler og bøker, blant annet «På jakt og fiske» (1917), «Fra fiskevand og vierkratt» (1923) og «Norges dyreverden slik den er og slik den ble til» (1939). Jakt Broch var sterkt opptatt av jaktspørsmål og av de problemene som meldte seg ved innføring av pelsdyr. Broch advarte blant annet mot å innføre mink til Norge, og de skadevirkningene han forutsa, inntraff. Les mer i Store norske leksikon zoologi Hjalmar Broch i Norsk biografisk leksikon